Aleksandrs Klinklāvs

Aleksandrs Klinklāvs (dzimis , miris ) bija latviešu arhitekts. Viņa projektu sarakstā Latvijā ir tādas funkcionālisma stila ēkas kā Rudzīša nams Elizabetes ielā 65 un Neiburga īres nams Brīvības ielā 40 Rīgā (1932), Tērvetes sanatorija (1932), Latvijas Sarkanā Krusta slimnīca ar māsu skolu (1936), Rīgas pašvaldību darbinieku slimokases ēka Skolas ielā 5 (1937), Limbažu slimnīca (1937), Gustava Ērenpreisa velosipēdu fabrika (1938), Latvijas Finanšu ministrijas ēka (1940) u.c.

 Dzīvesgājums 
Dzimis 1899. gadā Sējas pagastā Pētera Klinklāva un viņa sievas Jūles, dzimušas Zeveres, ģimenē.geni.com Mācījās Mīlgrāvja proģimnāzijā. Pirmā pasaules kara laikā viņš devās bēgļu gaitās uz Krieviju, kur Arhangeļskā beidza vidusskolu. Pēc Brestļitovskas miera līguma atgriezās Latvijā un 1918. gadā iestājās Baltijas Tehniskajā augstskolā, bet studijas pārtrauca, lai piedalītos Latvijas brīvības cīņās. Pēc Latvijas Universitātes dibināšanas Klinklāvs turpināja studijas tās Arhitektūras nodaļā (1922—1930) un iestājās studentu korporācijā "Selonija". Pēc studiju beigšanas strādāja Latvijas Sarkanā krusta būvniecības daļā un izveidoja pats savu arhitekta biroju. No 1936. līdz 1940. gadam darbojās Latvijas Amatniecības kamerā. Pēc A. Klinklāva projekta Rīgā celtas daudzas modernas rūpnīcas, skolas un sabiedriskās celtnes.

Otrā pasaules kara laikā 1944. gadā devās bēgļu gaitās uz Vāciju, 1948. gadā pārcēlās uz dzīvi Kanādā, bija Monreālas firmas Barott, Marshall & Meritt galvenais projektētājs, piedalījās Monreālas Latviešu teātra un periodiskā izdevuma "Ziņotājs" dibināšanā, kādu laiku viņš veica arī šī izdevuma redaktora pienākumus.
No 1959. gada bija galvenais projektētājs Čikāgas firmā Jensen, Halstead & Rummel.

Miris 1982. gada 1. oktobrīdeath-records.mooseroots.com vai 6. oktobrī, izvadīts 9. oktobrīLatvija Amerikā, 43. numurs 1982. gada 23. oktobrī Čikāgā.
1993. gadā viņa atraitne Irma Graudiņa Klinklāva arhīvu uzdāvināja Latvijas Arhitektūras muzejam.

 Projektētās ēkas 

 Ārējās saites 
 "Unrealised" Aleksandrs Klinklāvs Ilva Krišane. Neīstenotais Aleksandrs Klinklāvs. Mākslas Vēsture un Teorija 2003 (1), 5-15 lpp.

 Atsauces 

Kategorija:1899. gadā dzimušie
Kategorija:1982. gadā mirušie
Kategorija:Saulkrastu novadā dzimušie
Kategorija:Latvijas arhitekti
Kategorija:Latvijas Universitātes absolventi
Kategorija:ASV latvieši
Kategorija:Kanādas latvieši